ฝรั่งฟันกำไรหุ้นบาท11%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ดัชนีทำสูงสุด2ปี เงินทะลักลุ้น800 มองข้ามการเมือง
โพสต์ทูเดย์ — 17 วัน ต่างชาติฟันกำไรตลาดหุ้นเฉียด 10% พ่วงกำไรบาทอีก 2% ดัชนีทำสถิติสูงสุดรอบ 2 ปี
ดัชนีตลาดพุ่งกระฉูด ทำสถิติสูงสุดรอบ 2 ปี ปิดที่ 765.54 จุด เพิ่มขึ้น 13.34 จุด หรือ 1.77% มูลค่าซื้อขายแน่น 33,676 ล้านบาท ต่างชาติซื้อหนัก 3,026 ล้านบาท
นายถนอมศักดิ์ สหรัตน์ชัย ผู้อำนวยการอาวุโส ฝ่ายวิเคราะห์ บริษัทหลักทรัพย์ (บล.) พัฒนสิน เปิดเผยว่า นักลงทุนต่างชาติซื้อสุทธิต่อเนื่องกว่า 17 วัน โดยมีต้นทุนที่ดัชนีในระดับ 700.44 จุด (ดัชนีปิดเมื่อวันที่ 19 ก.พ.) จนถึงวันนี้ที่ดัชนีปิดที่ 765.54 จุด ได้รับผลตอบแทนหรือกำไรจากการลงทุนในตลาดหุ้นแล้ว 9.29% ยังไม่รวมหุ้นรายตัวที่ลงทุน อาจได้กำไรมากกว่านี้ 
นอกจากนี้ ยังได้กำไรจากค่าเงินบาทโดยค่าเงินบาท ในช่วงเวลาเดียวกันที่อยู่ที่ 33.14 บาทต่อเหรียญสหรัฐ และวันที่ 17 มี.ค. อยู่ที่ 32.34 บาทต่อเหรียญสหรัฐ ซึ่งเงินบาทแข็งค่าขึ้น 0.80 บาท หรือ 2.41% ส่งผลให้ต่างชาติกำไรทั้งหุ้นและค่าเงินบาท 11.70% 
อย่างไรก็ตาม นักลงทุนต้องระมัดระวังหากดัชนีวิ่งเข้าสู่แนวแนวต้าน 774780 จุด อาจมีแรงขายทำกำไรออกมา
สำหรับหุ้นไทยขณะนี้มีค่าพี/อี 10.7 เท่า ซึ่งยังถูกเมื่อเทียบกับตลาดหุ้นภูมิภาคที่มีพี/อี 1317 เท่า ขณะที่อัตรากำไรสุทธิต่อหุ้นของบริษัทจดทะเบียนจะเติบโต 12.7% ดึงดูดเงินทุนได้ และมองว่าสิ้นปีดัชนีจะอยู่ที่ 809 จุด 
น.ส.ปองรัตน์ รัตนะตวณานนท์ผู้อำนวยการฝ่ายวิเคราะห์ บล.บัวหลวง กล่าวว่า การที่มอร์แกน สแตนเลย์ เพิ่มน้ำหนักเป็นมากกว่าตลาด ทำให้เม็ดเงินลงทุนของต่างชาติไหลเข้าสู่ตลาดหุ้นไทยได้อีก
“ตอนนี้ยังไม่เห็นปัจจัยเสี่ยงที่จะทำให้ต่างชาติขายหุ้นออกมา เพราะผลจากธนาคารสหรัฐ (เฟด) คงดอกเบี้ยจะยังทำให้เงินทุนเคลื่อนย้ายมาลงทุนในหุ้นภูมิภาคเอเชียรวมถึงตลาดหุ้นไทยด้วย หลังดัชนีทะลุ 750 จุด มองไปที่ 800 จุด” 
นายไพบูลย์ นลินทรางกูร ประธานกรรมการบริหาร บล.ทิสโก้ กล่าวว่า การคงดอกเบี้ยเฟด ทำให้สภาพคล่องล้นไหลเข้าตลาดหุ้นเอเชียรวมทั้งตลาดหุ้นไทย แม้ว่าจะมีปัญหาทางการเมือง แต่ได้สะท้อนราคาหุ้นตลอด 3 ปีแล้ว 
“ภาพการลงทุนของโลกดี ทำให้นักลงทุนมองข้ามปัญหาการเมืองในประเทศ โดยให้น้ำหนักสภาพคล่องล้นมากกว่า ซึ่งปัญหาการเมืองมีอยู่ทุกประเทศ แตกต่างกันไป”
อย่างไรก็ตาม ประเมินว่าเงินทุนไหลเข้ารอบนี้เป็นเพียงระยะสั้น ขึ้นอยู่กับอัตราดอกเบี้ยและการดึงเงินออกจากระบบของธนาคารกลางของแต่ละประเทศ ซึ่งหากดำเนินการทั้งสองอย่างเร็วและแรงอาจส่งผลต่อตลาดหุ้นได้ m